Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
2 พ.ย. 2558

SET รีบาวด์ต่อในกรอบแคบทดสอบ 1,400 จุด ด้วยปริมาณการซื้อขายลดลง
ดัชนี SET อยู่ที่ 1,398.60 จุด +3.67 จุด +0.26% ปริมาณซื้อขาย 13,028  ลบ.
แนวรับ : 1,390          แนวต้าน : 1,404 / 1,410
สรุปทิศทางและแนวโน้มตลาด
– SET เคลื่อนไหวแคบในรูปแบบการ “สร้างฐาน” ต่อ: SET เคลื่อนไหวแคบ ด้วยปริมาณการซื้อขายที่ลดลง ในรูปแบบการ “สร้างฐาน” ต่อเนื่องจากช่วงปลายเดือน ต.ค.ที่ผ่นมา โดยหุ้นกลุ่มสื่อสาร อย่าง ADVANC และ INTUCH เป็นกลุ่มหุ้นที่กดดันตลาด หลัง กทค.มีมติเลื่อนประมูลคลื่น 900MHz ออกไปเป็น 15 ธ.ค. อย่างไรก็ตามเรายังมอง Downside Risk ของ SET จำกัด และคงมองเป้าหมายปลายเดือน พ.ย.ที่ 1,450 และปลายปีที่ 1,500 จุด เหมือนเดิม
– กลุ่มสื่อสารถูกกดดันจากเลื่อนประมูล 900MHz แต่ปันผลน่าสนใจที่ 5.4-6.8%: แม้ราคาหุ้น ADVANC INTUCH ถูกกดดันจากการเลื่อนประมูล 900MHz เป็น 15 ธ.ค. แต่ยังแนะนำ “ซื้อ” INTUCH และ ADVANC ต่อเนื่อง ด้วยปัจจัยหนุนจาก 1) การประมูลคลื่น 1800MHz และ 900MHz ในเดือน พ.ย.-ธ.ค.นี้ เป็นการปลดล็อก Bandwidth ที่มีจำกัดในปัจจุบัน 2) ผลการดำเนินงานจะกลับมาเติบโตอีกครั้งตั้งแต่ 7-11% ในปี 2015-16 หลังจากหดตัวในปี 2014 3) อัตราผลตอบแทนจากเงินปันผลสูงที่ 5.4-6.8% ในปี 2014-15
– “ซื้อ” กลุ่มท่องเที่ยว AOT MINT และธนาคารที่มี Valuation ถูก: แนะนำ “ซื้อ” กลุ่มท่องเที่ยวที่กำลังเข้าสู่ช่วง High Season ปลายปี อย่าง AOT และ MINT โดยจำนวนนักท่องเที่ยวเติบโตแกร่งต่อเนื่อง ขณะที่ธุรกิจอาหารของ MINT เริ่มส่งสัญญาณฟื้นตัวใน 3Q15 แล้ว นอกจากนี้เรายังแนะนำ “ซื้อ”
1. กำไร 3Q15 เติบโตแข็งแกร่ง: SAWAD BEAUTY และ EPG
2. รับเหมาฯ รัฐบาลอาจใช้ ม.44 เร่งลงทุนโครงสร้างพื้นฐาน: STEC CK
3. กลุ่มธนาคารที่ Valuation ถูก ใกล้เคียง Book Value และให้ผลตอบแทนจากเงินปันผล 5-6%: KTB TISCO KKP
4. กองทุนโครงสร้างพื้นฐาน: อย่าง DIF และ JASIF เป็นเป้าหมายในการ “พักเงิน” รับปันผลรายไตรมาสให้ผลตอบแทน 1.9+/- %
 
หุ้นที่น่าสนใจทางเทคนิค
S11 “ซื้อ” ราคาหุ้นเริ่มฟื้นตัวขึ้นหลังพักตัวด้วยแท่งเทียนรูปแบบ Rising Method พร้อมปริมาณการซื้อขายเริ่มสูงขึ้นสนับสนุน เครื่องมือ DI+ เริ่มกลับมาพุ่งชี้ขึ้น เป็นจังหวะซื้อเก็งกำไร มีแนวต้านแรกที่ 8.90 บาท และมีเป้าหมายถัดไปตามกรอบแนวโน้มขาขึ้นที่ 9.10 บาท
GFPT “ซื้อ” ราคาหุ้นแกว่งตัวขึ้นต่อเนื่องในกรอบแนวโน้มขาขึ้น สอดคล้องกับเส้นค่าเฉลี่ย 7-14-21 วัน เรียงตัวตัดกันยืนยันแนวโน้ม คาดว่าจะสามารถแกว่งตัวขึ้นได้ต่อเนื่อง มีแนวต้านแรกที่จุดสูงก่อนหน้า 10.90 บาท และมีเป้าหมายตามกรอบขาขึ้นที่ 11.50 บาท
GUNKUL “ซื้อ” ราคาหุ้นมีจังหวะขึ้นต่อหลังพักตัวไม่หลุดเส้นค่าเฉลี่ยระยะสัปดาห์  สอดคล้องกับเครื่องมือ DI+ และ ADX ที่พุ่งชี้ขึ้นสนับสนุนแนวโน้ม  เป็นจังหวะซื้อเก็งกำไร มีแนวต้านแรกที่บริเวณ 25.50 บาท และมีเป้าหมายระยะกลางที่ 27.00 บาท
 
Futures     แนวรับ        แนวต้าน
SET50       890           900
               885           905
Gold        19300         19500
              19200         19640
Oil          1730          1760
             1700          1800